کہاں ہیں (ابوبکرؓ)، (عثمانؓ)، (ابو عبیدہؓ)
یا (عبد الرحمن بن عوفؓ)؟
ہمیں صرف اُسکے اُن پیروکاروں کا پتہ ہے جن کا تعلق قبیلوں سے ہے جوکہ اُنکی حفاظت کر سکیں۔
لہذا، وہ تو اپنے ایمان لانے کا اعلان کرنے کو تیار تھے۔
ویسے بھی، یہ سب دانا اور عقلمند لوگ ہیں، یا پھر ہمیں ہی ایسا لگتا تھا۔
اپنے نوکروں اور غلاموں کو پھر ہم کیسے محفوظ رکھیں، جِن کو اِتنی عقل نہیں؟
(ابوالولید)۔
اگر (محمدﷺ) نے جو کہا وہ کہہ کر پھر چلا جاتا
جیسے (ورقه ابن نوفل)
اور (زيد ابن عمرو ابن نفيل) چلے گئے، پھر تو ٹھیک ہوتا۔
- ہم اُسے اکیلا چھوڑ ہی دیتے۔ – بےشک!
لیکن وہ تو نبی ہونے کا دعوٰی کررہا ہے، اللہ کا رسول،
جو کہ اُسکا پیغام پہنچانے کے لئے مقرر کیا گیا ہو۔ جو بھی اُسکی اطاعت کرے وہ محفوظ رہا۔
جو بھی اُسکی اطاعت کرے وہ محفوظ رہا، اور جس نے اُسکی نافرمانی کی وہ برباد ہوا۔
جو بھی اُسکے ساتھ شامل ہوا اُس نے ہماری نافرمانی کی۔
قسم (لات) کی، یہ کوئی ایسی بات نہیں جو کوئی شخص کہہ کر پھر چلا جائے،
یا پھر واپس ہمارے پاس آکر ہمارے کہے پر چلے۔
جب وہ ہمارے بُتوں کو رَد کرتا ہے تو وہ ہمارے خلاف بغاوت کا اعلان کرتا ہے۔
جب اُسکے پیروکار تعداد میں بڑھ جاتے ہیں، تو ہمارے، تعداد میں کم۔
حتٰی کہ ہماری اُنکے نزدیک اہمیت ہی ختم اور ساتھ میں ہمارا اُن پر قابو بھی۔
تو کیا ہم اُسے اپنے حال پر چھوڑ دیں جب تک کہ معاملہ ہاتھ سے نکل نہ جائے؟
بڑا وقت لگایا تم نے، (بلالؓ)، ہماری مشروبات لانے میں۔
میں (قریش) کے نوجوانوں کو اُسکے بزرگوں سے پہلے تو نہیں دیکھ سکتا تھا۔
ہمیں تو مشروبات کی زیادہ ضرورت ہے بزرگوں سے
جن کی ہڈیاں کمزور اور توانائی ختم ہوچُکی۔
ارے خاموش! کوئی تمہیں سُن لے گا۔
- ابھی تک اپنے والد سے ڈرتے ہو؟ - ہاں، جب تک وہ اپنی قبر سے باہر ہیں۔
تم اُس دن (جُبیر ابن مطعم) کے غلام سے کیسے ہار گئے؟
(وحشیؓ)
وہ مجھ سے زیادہ طاقتور ہیں۔ اگر محض چاہنے سے سب کچھ ملتا ہوتا
تو زندگی کا نظام اُلٹ پُلٹ ہو کر رہ جاتا۔
صحیح بات ہے۔ تم شاید اندر باقی بُزرگوں کے ساتھ بیٹھے ہوتے،
اپنے خیالات کا اظہار اور (محمّدﷺ) کے بارے میں اپنی رائے دے رہے ہوتے۔
سب تمہارے کہے پر چلتے۔
کیا تم یہی چاہتے ہو، (بلالؓ)؟
اگر مُمکن ہوتا کہ لوگ ایکدوسرے کی چاہت اور خواہشات کو دیکھ سکتے
تو وہ تو صرف تلواروں سے ہی ایکدوسرے کا اِستقبال کرتے۔
میرے اعضاء بھلا کیا کرسکتے ہیں جب اُنکے مالک آپ ہیں؟
میرا کام تو بَس ایک غلام کا ہے: بھیڑوں کو دوہنا، اونٹوں کی دیکھ بھال،
پانی لانا اور آپکی مجالس میں خدمت کے لئے حاضر ہونا۔
اگر نیزہ بازی میں اُتنے ماہر ہوتے جتنا اِن کاموں میں ہو
تو پھر ہماری تمام کی تمام ضروریات پوری کر چکے ہوتے۔
زندگی میں سب کچھ بےعیب ہو ایسا ٹھیک نہیں،
نہیں تو، لوگوں کو ایک دوسرے کی ضرورت ہی نہ پڑتی۔
مجھے کبھی انداذہ نہیں تھا کہ وہ اِتنا دانشور ہے۔
اُسے نیزے کا استعمال بہتر آتا تو وہ اور بھی زیادہ کام کا ہوتا۔
دماغ والا غلام نیزے والے غلام سے کئی زیادہ خطرناک ہوتا ہے۔
آپ نے کچھ چیزوں کا ذکر کیا ہے اور کچھ کو نظرانداز کردیا۔
آپ نے (قریش) کا ذکر کیا پَر باقی کے عربوں کا نہیں۔
حالانکہ آپ جانتے ہیں اُن میں سے کئی آپکی طاقت اور دولت کے مقام سے جلتے ہیں۔
وہ آپکی حکمرانی قبول کرتے ہیں تو صرف اُس مذہب
کی بالادستی کیوجہ سے جس پر ہم سب چلتے ہیں،
اور (کعبہ) کی حُرمت کیوجہ سے جسکے آپ رکھوالے ہیں۔
(محمّدﷺ) کا کہنا ہے کہ اُسکا پیغام تمام بنی نوع انسان کے لئے ہے،
پَر اُس نے شروعات اپنے ہی لوگوں اور قبیلہ والوں سے کی۔
کچھ ہی وقت کی بات ہے کہ وہ باقی عرب قبیلوں کو مُخاطب کرلے۔
اُن میں سے کچھ موقع پا کر آپکے خلاف بغاوت کرسکتے ہیں،
(مُحمّدﷺ) کا ساتھ دے کر آپکو اپنے ہی لوگوں سے شکست دے دیں۔
اور وہ تو سچ میں بہت ہی برا ہوگا۔
ویسے بھی، اللہ (مُحمّدﷺ) کو اپنا نبی اور رسول کیوں چُنے گا
جبکہ ہم میں سے بتیرے ایسے ہیں جو دولت اور رُتبے میں زیادہ اونچے ہیں؟
- بلکل! - (ابوالحکم)!
اگر (مُحمّدﷺ) جھوٹ کہہ رہا ہے، تو وہ اور کسی کے لئے نبوت کا دعوٰی نہ کرتا۔
اگر وہ سچ کہہ رہا ہے، تو خدا جسے چاہے چُن لیتا ہے،
بغیر کسی سے مشورہ لئے۔
آپ بات کو ہمارے لئے مشکل بنا رہے ہیں، (ابوالولید)۔ کیا آپ چاہتے ہیں ہم (محمدﷺ) کو اکیلا چھوڑ دیں؟
آپ، بُزُرگانِ (قریش)، اچھی طرح جانتے ہیں
کہ (بنو ہاشم) والے (مُحمّدﷺ) کو آپکے حوالے ہرگِز نہیں کرینگے،
بیشک وہ آپکے دین پر چلتے رہے،
- اور وہ بھی بغیر سخت مقابلے کے۔ – خدا کی قسم، اُسکے لئے ہم تیار ہیں۔
پھر تو ہم اُسہی چیز کو دعوت دے رہے ہونگے جس سے بچنا چاہ رہے ہیں:
اپنوں سے قطع تعلقی، عدم اتحاد، اور کمزوری۔
اوروں کو ہم پر وار کرنے کا بہانہ مِل جائے گا۔
کیا یہ بات ہو نہیں چکی کہ اگر یہ اُسکے محض بولے گئے الفاظ ہوتے
اور ہماری زندگی پھر واپس اپنے عام دستور کے مطابق چلنے لگتی، تو بات آسان ہوتی؟
تب، (مُحمّدﷺ) کے پیغام کے متعلق جس بات کا ہمیں اَصل میں ڈر ہے،
وہ ہے وہ انجام جِسکا ابھی ذکر ہوا ہے۔
اب کیا ہم تلوار کا زور اختیار کرکے اِس ہی انجام کو وجود میں لے آئیں؟
آپ کی کیا رائے ہے پھر؟
میرے خیال سے ہمیں اُسکے چچا (ابوطالبؓ) سے بات کرنی چاہیے۔
(ابوطالبؓ) سے بڑھ کر کوئی اپنے لوگوں کا مُحب اور مہربان نہیں۔
وہ اُنہیں مُتّحد ہی دیکھنا پسند کرتے ہیں۔
ایک وہ ہی ہیں جو (مُحمّدﷺ) کو روک سکتے ہیں۔
اگر وہ ایسا کر پائے، تو آپ اپنے مقصد میں کامیاب۔
تم کیسے عدم اتفاق کرسکتے تھے میرے،
یعنی اپنے ہی ماموں کے ساتھ، بُزُرگانِ (عبدِ مناف) کے سامنے؟
کیا مجمع کا مقصد یہ نہیں کہ ہر کوئی اپنی رائے کا اظہار کرے
تاکہ دیکھا جاسکے کہ نتیجہ پانے کے لئے بہترین طریقہ کیا ہے؟
تم نے تو صرف یہ دکھایا کہ تمہارا نظریہ تمہارے ماموں کے نظریے سے بہتر ہے۔
- اِس طرح تم فرمانبرداری دکھاتے ہو؟ - سوال یہاں فرمانبرداری کا نہیں ہے۔
ہم سب ایک ہی منزل پانے کی کوشش کر رہے ہیں، پَر مُختلف طریقوں سے۔
اور تم میرے طریقے کو کمزور دکھاتے ہو (عتبة)
اور بُزرگانِ (عبدمناف) کے سامنے۔
ہم سب نظریوں کے مقابلے کے لئے نہیں ملے تھے۔
ہمارے ملنے کا مقصد تھا (قریش) کو صحیح راہ پر ڈالنے کا طریقہ سوچنا۔
اپنی کوئی رائے جِس سے ایسا ہو، اُسے میں مخفی نہ رکھتا
بیشک وہ (عبدِمناف) کے لوگوں کو منظور ہو اور میرے ماموں کو نہیں۔
میں (مُحمّدﷺ) سے اِختلاف کرتا ہوں؛ پر کوئی ذاتی وجوہات کے تحت نہیں۔
سب لوگ جانتے ہیں کہ اُسکی ملامت کرنے والا جھوٹا ہی ہے۔
میں اُس سے اِختلاف (بنو ہاشم) سے کسی بغض کیوجہ سے نہیں کرتا۔
اُسکا تعلق اگر (بنو عدی) سے ہوتا، تو بھی میرا اُس سے وہی رویّہ ہوتا۔
یہ تمہارا نقطہِ نظر ہوگا، پر ایسا (عتبة) کا
اور باقی (عبدِشمس) اور (عبدِمناف) والوں کا نہیں ہے۔
تم نے دیکھا نہیں کِس طرح وہ معاملے کو معمولی سا دکھانے کی کوشش کر رہے تھے؟
وہ ایسا صرف اپنے (بنو ہاشم) کے ساتھ تعلقات کی وجہ سے کرتے ہیں۔
وہ سب کے سب (عبدِ مناف) میں سے ہی ہیں۔
پَر ایسا بھی ہوسکتا ہے کہ سب سے قریبی رشتہ دار آپس میں بالادستی کے لئے مدِّمُقابل ہوں۔
ہر کوئی خود کو اپنے چچازاد بھائی کے برابر سمجھ کر اُسے آگے بڑھنے نہیں دیتا۔
(ہاشم) اور (عبدشمس) قبیلوں کے ساتھ ہمیشہ سے ایسا ہی رہا ہے۔
پَر (بنو مخزوم) اگر قیادت حاصل کرلے، تو اُسکے لوگ پُرانے اختلافات دَرگُزر کردینگے،
اور صرف یہ یاد رکھیں گے کہ وہ سب (عبدِمناف) سے ہیں۔
ہمارا اور (عبدِمناف) کا ہمیشہ سے مقابلہ رہا ہے اعزازات کے لئے:
اُنہوں نے غریبوں کو کھانا کھلایا، اور ہم نے بھی وہی کیا؛
اُنہوں نے ضرورت مندوں کو سہارہ دیا اور ہم نے بھی ویسا ہی کیا۔
جب ہم دونوں ایک ہی سطح پر تھے، جیسے ایک دوڑ میں دو گھوڑے ساتھ ساتھ،
تب وہ کہنے لگے کہ اُن کا ایک فرد نبی ہے جس پر اوپر سے وحیوں کا نزول ہوتا ہے!
ہم، (بنو مخزوم)، کب ایسا اعزاز حاصل کر پائنگے؟
قسم خدا کی، ہم اُس پر کبھی یقین نہیں کرینگے، وہ چاہے تمام ثبوت پیش کردے۔
ہم زنگی بھر اُسکی مخالفت کرینگے۔
اگر اُسکا قبیلہ (بنو ہاشم) اُسکی حفاظت پر قائم رہے،
تو ہم اُن سے لڑیں گے، چاہے کچھ بھی ہو جائے۔
(عمرؓ)، سیکھ لو یہ اپنے ماموں سے۔
میں نے دیکھا کہ آپ نے کافی اعتدال پسند موقف تجویز کیا، (ابوالحکم) کے بڑے سخت رویّے کے مقابلے میں۔
قسم (لات) کی، وہ (مُحمّدﷺ) سے اُتنا خفا نہیں ہے جتنا کہ ہم،
بلکہ (عبدِ مناف) سے جلتا ہے،
اور اُسکی دونوں نَسلوں، (ہاشم) اور (عبدالشمس) سے۔
وہ آدمی سخت اور ناسمجھ ہے، لیکن طاقتور اور عَقلمند بھی۔
میرے لئے، (مُحمّدﷺ) کے جوتوں کی ڈوری (ابولحکم) سے زیادہ قیمتی ہے،
بجز اس کے کہ (مُحمّدﷺ) نے ہمارا دین ترک کردیا ہے،
اور ہمارے بزرگوں کی تنقید کی ہے۔
تاہم، اُسے بھلا کِس بات سے جَلن ہے؟ اگر یہ سب بُرا ہے جیسا کہ ہم سمجھ رہے ہیں،
(محمّدﷺ) نے ہمیں سب لوگوں کے ساتھ ایک ہی سطح پر رکھ دیا ہے،
اپنے قریبی رشتہ داروں سے شروعات کرکے۔
چونکہ (محمّدﷺ) نے اپنے اِس گناہ میں اپنے قبیلے والوں کو برابر کا شریک بنا لیا ہے،
ہم کو ہہی زیب دیتا ہے کہ اُسے ہم سب مِل کر روکیں۔
اِس بات پر تو ہم (بنو مخزوم) اور باقی کے (قریش) سے اتفاق کرتے ہیں۔
(ہِند) صحیح کہہ رہی ہے، (ابوالولید)۔
شوہر کا اپنی بیوی سے اتفاقِ رائے!
یہ ٹھیک نہیں کہ شوہر بیوی کا اتفاقِ رائے
باپ بیٹی سے بڑھ کر ہو۔
(ہِند) اگر مَرد ہوتی، تو اپنے لوگوں کی سردار ہوتی۔
(ابوسُفیان) کا تو پھر نقصان ہوتا: نہ بیوی ہوتی اور نہ رُتبہ۔
(ابوطالبؓ) کا یتیم ایک نبی ہے،
اور مجھے، یعنی اُسکے چچا، کو اُسکی پیروی اور اطاعت کرنی ہوگی!
نبوت کے بہتر لائق تو آپ ہیں۔
ہاں، اُس سے زیادہ تو میں ہی اِسکا مُستحِق ہوں۔
میرے لئے، یہی ثبوت ہے کہ وہ جھوٹا ہے۔
سچ ہوتا، تو مجھے چھوڑ کر اُسے نہ دی جاتی۔
ہنہ! یہ کافی نہیں کہ وہ اُسے خود کے لئے اپناتا ہے اور پھر میرے اوپر بڑائی جتاتا ہے۔
اور تو اور، وہ ہمیں باقی عرب قبائل کے لئے نشانہ بنا رپا ہے۔
وہ جیتے استحقاق اور ہم بھُگتیں ذمہ داری۔
کیا آپ اُسے اور اُسکے عمل کو رَد نہیں کر چُکے؟
کر چکا ہوں۔ بیشک میں اُسکا سب سے سخت دشمن ہوں۔ (قریش) یہ بات جانتے ہیں۔
- پھر تو آپ اُسکے شَر سے بَری ہیں۔ - ہاں، میں ہوں۔
لیکن (بنو ہاشم) والے۔ اُنہوں نے (ابوطالبؓ) کا کہا مانا ہے، میرا نہیں۔
اگر تم دیکھتی اُنہوں نے کیسی نظروں سے مجھے دیکھا،
جیسے لوگ کسی اونٹ کو دیکھتے ہیں جسے خارَش کی بیماری ہو۔
اگر باقی (قریش) والوں نے مجھے اُسکے شَر سے بَری کرلیا ہے،
تو (بنو ہاشم) نے مجھے مُلزم ٹھہرایا ہے
(مُحمّدﷺ) کی حفاظت میں اُنکا ساتھ نہ دینے پر۔
اور پھر وہ والے عرب بھی تو ہونگے جو کہینگے
کہ میں نے اپنے ہی بھتیجے کے خلاف کارروائی کی ہے،
بغیر رشتہ داری کا لحاظ کئے۔
عربوں کی نظر میں یہ بہت بڑی غلطی ہے۔
(اُمِّ جمیل)، تم دیکھ رہی ہو میری حالت؟ میں نقصان میں ہوں، جس مرضی طرف جاؤں۔
اِس حال تک پہنچایا ہے (مُحمّدﷺ) نے مجھے۔
بَدنام ہے نا وہ؟ بیشک، وہ ہے۔ ستیاناس ہو اُسکا۔
قسم خدا کی، میں ہر مُمکن طریقے سے اُسکی کوششوں کو ناکام کروں گا۔
میں اُسکی لعنت ملامت کرونگا اور اُسے نیچا دکھاؤنگا، حتیٰ کہ لوگ کہیں:
'اُسکا چچا ہی اُسکے خلاف آواز اُٹھا رہا ہے۔ اگر وہ سچّا ہوتا
تو وہ اُسکی حمایت اور حفاظت میں پِہل کرتے'۔
ایسا ہی کریں، (ابومعذّب)۔ (لات) اور (عزّیٰ) آپکے ساتھ ہونگے۔
اور میں آپکے ساتھ ہوں۔ آپ دیکھیں میں اُسکے ساتھ کیا کرتی ہوں۔
ستیاناس ہو اُسکا! ستیاناس ہو اُسکا!
(عمرؓ) میرے بھائی، بڑی خوشی ہوئی آپکو دیکھ کر۔
- کیسی ہو، بہن؟ - میں ٹھیک ہوں جب تک آپ ساتھ ہیں ۔
- اور تم، (سعیدؓ)؟ - میں بھی ٹھیک ہوں، رَب کے فضل سے۔
آپ یہاں؟ اپنی بہن اور چچازاد بھائی کی صُحبت مجھ سے زیادہ پسند ہے؟
(عمرؓ) کی جگہ کوئی نہیں لے سکتا۔
- میں آپ کے لئے کچھ کھانے پینے کو لاؤں؟ - صرف پانی
لوگوں کو کیسا پایا؟
اُن کی منزل ایک ہے، پر طریقے مختلف۔
(قریش) کے حالات اچھے نہیں لگتے اگر ایسا ہی رہا۔
ہمیں سمجھاؤ گے نہیں؟
اُن سب کو ایک ہی منزل کی تلاش ہے، جو ہے (محمدﷺ) کو روکنا اور اُسکی دعوت کا خاتمہ،
پر اُسکی وجہ پر اتفاق نہیں کر پا رہے۔ کچھ کو (عبدِمناف) قبیلہ سے جَلن ہے۔
(عبدِمناف) میں سے کچھ کو (بنو ہاشم) سے جَلن ہے،
اور (بنو ہاشم) میں سے کچھ (عبدالمُطّلبؓ) کی نسل سے جلتے ہیں۔
اور اُس نسل بھی میں سے کچھ (مُحمّدﷺ) سے جلتے ہیں۔ پھر تو وجہ ناجائز ہی ہوئی۔
وجوہات کے مختلف ہونے میں ہرج ہی کیا ہے اگر منزل ایک ہو تو؟
جب دشمنیت کی وجوہات مختلف ہوں، تو رستے بھی مختلف ہوجاتے ہیں،
اور پھر اِس طرح منزل ہی چھوٹ جاتی ہے۔ وہ لوگ وہاں بیٹھے ایکدوسرے کی اِلزام تراشی کر رہے تھے۔
صورتِ حال یہ تھی کہ اُنکے اپنے ذاتی اختلافات
(مُحمّدﷺ) سے اختلافات سے زیادہ معنی رکھ رہے تھے۔
اِس طرح تو نتائج نہیں حاصل کئے جاسکتے۔ بلکل بھی نہیں۔
اُن کو سمجھایا نہیں کہ کس طرح اُنہیں حاصل کیا جا سکتا ہے؟
بےشک، میں نے ایسا کیا تھا۔
پر اِس سے میرے ماموں (ابوالحکم) خفا ہوگئے۔
تمہارے ماموں (ابوالحکم)! (قریش) تباہ و برباد ہوگا اگر اُنکے کہے پر چلتا رہا۔
- پھر بھی، وہ میرے ماموں ہیں۔ - اِس معاملے میں تو میں تم پر رشک نہیں کرتا
پر باقی ہر معاملے میں تمہارے جیسا ہونا پسند کروں گا۔
اِسکے علاوہ مجھے خوشی ہے کہ ہم دونوں کے والد ایک ہیں،
بیشک ہماری مائیں مختلف ہوں۔
قسم خدا کی، تم مجھے سب سے زیادہ عزیز ہو۔
میں جانتا ہوں کہ تم اپنے ماموؤں کے فرمانبردار ہو۔ فرمانبرداری اچھی چیز ہوتی ہے،
پر میں یہ بھی جانتا ہوں کہ میرا بھائی، (عمر ابن الخطابؓ)،
اپنی حکمت کا استعمال صرف کسی نیک مقصد کے لئے کرے گا۔
وہ اگر کوئی فیصلہ کرکے پھر اُس کا بہتر مُتبادِل ڈھونڈ لے
اُسے بہتر راستہ چُننے میں کوئی مسئلہ نہیں ہوگا۔
ہم جیسا (عمرؓ) کو دیکھتے ہیں، وہ ویسا ہی ہے۔
وہ کسی کو خوش کرنے یا کسی کے ڈر سے ڈَگمَگاتا نہیں۔
جسے وہ حَق معلوم کرتا ہے وہی اُسکا مَذہب ہے،
بیشک کوئی اِس سے خوش ہو یا نہ ہو،
وہ چاہے اُسکا ماموں، (ابوالحکم)، ہی کیوں نہ ہو۔
مَت مایوس ہویے اپنی عَقلیت یا کمزوری سے،
نہ (قریش) سرداروں کی طاقت و تکبُّر سے۔
قسم اللہ کی جِس کے سِوا کوئی معبود نہیں،
اللہ اور اُسکے رسول کا وعدہ پورا ہو کر رہے گا۔
یہ دین مَشرِق و مغرِب کی حدوں کو چھوئے گا۔
اور اللہ ہمیں (فارس) اور (روم)'بازنطین' کی سلطنتیں بھی دے دیگا۔
کیا آپ فارسیوں اور بازنطینیوں کی بات کر رہے ہیں؟
آپ اِسے ابھی کافی دور سمجھتے ہیں نا؟
- ہاں۔ – لیکن خدا کے لئے وہ وقت بلکل قریب ہے۔
اگر آج آپ اپنے دین کیوجہ سے مُشکلات کا سامنا کرتے ہیں،
تو یاد رکھیں وہ مُستقبِل جس کا خدا نے وعدہ کیا ہے۔
آپ کو پھر اپنی موجودہ مشکل آسان معلوم ہونے لگے گی۔
نبیﷺ نے جو کہا ہے وہ ہم مانتے ہیں، (ابوبکرؓ)؛
اور ہم مانتے ہیں کہ اللہ تعلٰی کا وعدہ یقیناً سچّا ہو کر رہے گا۔
لیکن اسلام اُس وقت تک غالب نہیں ہوگا جب تک کہ عرب لوگ،
اور یہ (قریش) کے لوگ جو اللہ اور اُسکے رسول کے خلاف ہیں،
جو ہمیں ہمارے دین سے دور کرنا چاہ رہے ہیں، وہ مسلمان نہ ہوجائیں۔
ہاں، بے شک۔ وہ سب کے سب اسلام قنول کر لیںگے،
سوائے اُن کے جو اِس دین کے غالب ہونے سے پہلے ہی مر جائنگے۔
آپ ایسے کئی ایک فرد کو دیکھیں گے جو آج آپکے خلاف ہو،
اور کل آپ کا دین میں بھائی ہو۔
اِس لئے، میں آپ سے کہہ رہا ہوں کہ حوصلہ رکھئے۔
(قریش) کی آپکی طرف جو موجودہ عداوت ہے، اُس سے نااُمید نہ ہوں۔
نیک دلِی اور نَرم رویّہ ہمیشہ بہتر نتائج لاتا ہے۔
بےشک۔ مُشکل وقت میں حق اور سچّائی پر ڈٹے رہنا
سخت رویّے سے کئی زیادہ مُختلف نتائج لاتا ہے۔
باطِل کا مقابلہ باطِل ہی سے نہیں کیا جا سکتا۔
بَلکہ سچّائی سے کیا جاتا ہے۔ اچھے اِخلاق ہی بُرے اِخلاق کا مقابلہ کرسکتے ہیں۔
کِسی بھی سخت مُخالف کو پَسپا کرنے کا بہترین طریقہ صَبر اور حکمت سے ہے۔
نہیں تو ہمارے مخالِفین ہم پر اپنا طرزِزنگی مُسلّط کرنے میں کامیاب ہو جائنگے۔
- تم؟ - تم مجھے دیکھ کر خوش نہیں لگتے؟
میں نے تمہیں چیلنج نہیں کیا تھا۔ تمہیں قصوروار اپنے مالِک کو ٹہرانا چاہئیے۔
میں بَھلا کیا کرتا؟ یا تو میں جیتتا یا تم۔
ضروری تھا کہ تم اُس میں اپنی پوری طاقت کا زور لگاتے،
- جیسے کسی دشمن سے لڑ رہے ہو؟ - ایسا بَس ہم اپنے مالکوں کی خوشی کے لئے کرتے ہیں۔
تمہارا مالک مجھے مار ڈالنے کو کہے تو کیا کردوگے؟
- صرف اپنی آزادی مل جانے کی صورت میں۔ - کیسے ظالم جانور ہو تم۔
ایک غلام کے لئے تو یہ تعریف کا مقام ہے، کسی اور کے لئے نہیں۔
کیا حیرانگی کی بات ہے؟ تم نہ کرتے اگر اُس سے تمہیں تمہاری آزادی مل جاتی؟
- بلکل بھی نہیں۔ - کیونکہ تم غلامی کے عادی ہوچکے ہو۔
چھوڑو بھی۔ ذلّت اور غلامی کا بھلا کون عادی ہوسکتا ہے؟
تمہارے پاس تمہارے مالک کی کوئی بچی ہوئی شراب ہوگی؟
(وحشیؓ)، تم اب بھی بہت پیتے ہو۔
اِسکے بغیر، میں یا تو کسی کو مارڈالتا یا خود مارا جاتا۔
تم کبھی نہیں بدل پاؤگے۔
صرف وہ جو خود کا مالک ہو بدل سکتا ہے۔
کہاں ہم اور کہاں وہ سب۔
جانتے ہو، (بلالؓ)، ہم کتنے مختللف ہیں، سوائے اپنے رنگ کے۔
پھربھی تمہارے ساتھ دوست ہونا میرے لئے کافی ہے۔
نہیں، نہیں ہے۔
لوگ اپنی سوچ، احساسات، اور پسند کی وجہ سے ایک دوسرے کے قریب ہوتے ہیں۔
سچ میں؟
دکھاؤ مجھے (قریش) میں سے کوئی شخص جو خوشی سے کہہ سکے کہ تم اُسکے قریب ہو
سوچ، احساسات، اور پسند میں۔
ہنہ! جواب کیوں نہیں دیتے، (اِبن حمامة)؟
- میں (اِبنِ رباح) ہوں۔ – نہیں، (اِبنِ حمامة)
اسی طرح تمہیں پکارا جاتا ہے، تمہاری والدہ کے نام سے،
جو کہ ایک غلام حبشی عورت تھیں۔ کوئی فرق نہیں پڑتا تمہارا والد کون تھا۔
میری رات برباد کرنے آئے ہو کیا؟
ہم جیسوں کے لئے کوئی رات ہوتی ہے جِس کے برباد ہونے کا ڈر ہو؟
کہاں چلے جاتے ہو تم آج کل؟ ملتے ہی نہیں ۔
بَس اپنے مالک کے کچھ کام ہوتے ہیں۔
مجھے نہیں لگتا کہ تم مجھ سے سچ بول رہے ہو۔
اگر کچھ خاص ہے، تو مجھے بھی شریک کرو۔
یہ ٹھیک نہیں کہ تم اُسے مجھ سے چھپا کر رکھو۔
- میرے پاس بَھلا کیا ہے جو تم سے چھپاؤں؟ - یہی تو میں تم سے پوچھ رہا ہوں۔
میرے پاس جواب میں کچھ بھی نہیں ہے۔
اے (ابوطالبؓ)، ایک بار پھر یہ جماعت آپ سے مِل رہی ہے۔
پچھلی بار کافی تحمُّل کے ساتھ، ہم آپکے پاس اپنا مسئلہ لے کر آئے تھے
تو آپ نے ہمیں کافی امید والی باتیں سنائی تھیں، اور ہمیں لگا تھا آپ ہماری بات مان لینگے۔
لیکن ہمیں تو آپکا بھتیجا اپنے شروع کردہ عمل پر مُستقل قائم معلوم ہوتا ہے،
اور ایک کے بعد ایک شخص اُسکے ساتھ شامل ہوتا نظر آرہا ہے۔
ہم میں جو کم عقل ہیں وہ ہم پر کمزوری اور بےکسی کا الزام لگا رہے۔
وہ تو ہم سے یہ تک کہہ چکے ہیں: 'اگر آپ اُس سے نہیں نمٹ سکتے، تو ہمیں نمٹنا پڑے گا،
بیشک اِس کا مطلب آپکے کہے کے خلاف جانا ہی کیوں نہ ہو'۔
اب پھر ہم آپکے پاس آئے ہیں یہ کہنے کے لئے
کہ اب بہت ہوگیا ہے۔ ہم اِس صورتِ حال کو مزید برداشت نہیں کرینگے
جس میں ہمارے معبودوں اور آباؤاجداد کی ملامت اور ہمارے بُزرگوں کی بےادبی ہو۔
آپ کو اُسے روکنا ہوگا، نہیں تو ہم اُس سے لڑیں گے اور آپ سے بھی
حتٰی کہ کسی ایک کا خاتمہ نہیں ہوجاتا۔
آپ کیا کہتے ہیں؟
قسم خدا کی، اُنہوں نے ناانصافی کی اُنکے ساتھ۔
(ابوطالبؓ) اگر اپنے بھتیجے کو چھوڑ کر اُنکے حوالے کردیں
تو وہ میرا احترام کھو دیتے۔
کِدھر ہوتے اخلاق؟ کِدھر ہوتا احساسِ رشتہ داری؟
کیا ہہی اخلاقیات عربوں کے لئے مَذہب کی حیثیت نہیں رکھتے؟
وہ کیسے (ابوطالبؓ) کو اِنہیں رَد کرنے کو کہہ سکتے ہیں؟
وہ سب کا احترام کھو کر ہمیشہ کے لئے بےعزت ہوجاتے۔
لیکن تم تو اُن کے ساتھ ہی تھے۔
میں نے اُنہیں اِس سے منع کیا، پر اُنہوں نے نہیں سُنا۔ وہ بڑے ہیں،
اور وہ جب فیصلہ کرلیں تو میں اُنکے خلاف نہیں جا سکتا۔
- آخر مَیں اُنہی میں سے تو ہوں۔ ـ ہم تمہیں سمجھ نہیں پارہے، (عُمرؓ)۔
جب (مُحمّدﷺ) اور اُسکے دین کا ذِکر ہوتا ہے، تو تم ہی سب سے زیادہ مُخالف ہوتے ہو۔
ہمیں تو لگنے لگتا ہے کہ تم اُسے مارنے کو دوڑوگے۔
پَر جب تمہارے لوگ اُس پر (بنو ہاشم) سے مقابلہ کرنے کا سوچتے ہیں،
تو تم اُنکی مُخالفت کرتے ہو۔ آخر تم چاہتے کیا ہو؟
وہی جس میں بھلائی اور ایمانداری ہو۔
اُنکے نظریے کی مُخالفت اُسہی وجہ سے مَیں کرتا ہوں جس وجہ سے (مُحمّدﷺ) کی کرتا ہوں۔
وہ کہتے ہیں کہ (مُحمّدﷺ) نے ہمارے مَذہب کی تنقید کی ہے، ہمارے بُزرگوں کی ملامت،
اور ہمارے درمیان پھُوٹ پیدا کردی ہے۔ یہ سب سچ ہے۔
لِہٰذ، ہمیں اُسکے خلاف ہونا چاہیے۔
پھر وہ (ابوطالبؓ) کو آمادہ کرنے کی کوشش کرتے ہیں کہ اپنے بھتیجے کو اُنکے حوالے کردیں
جبکہ وہ جانتے ہیں کہ ایسا عربی رَسم و رِواج کے
اور اخلاقیات کے، جِسکا اُنکی شاعری میں بڑا ذکر ہے، خلاف ہے۔
وہ نہ تو (محمدﷺ) کا پیغام قبول کرتے ہیں،
نہ ہی اپنے آباؤاجداد کی روایات پر قائم رہتے ہیں۔
وہ جو سمجھتا ہو کہ وہ کسی جنگ کو صرف
اپنے اخلاقی اصول و ضوابط کا سمجھوتا کرکے جیت سکتا ہے، ناکام ہوگا۔
میں سچ میں ناخوش ہوں اِس شہر کے موجودہ حالات کو دیکھ کر۔
کاش کہ میں واپس (الخطّاب) کے اونٹوں کے پاس ہوتا
کھُلے صِحرا میں جو نظر اور شعور کو تیز کرتا ہو۔
جو مخلوقات کے فسادات سے پاک رہتا ہے۔
میں تمہارے لئے تھوڑی (یثرب) کی کھجور والی چَٹنی لائی ہوں۔
مکھن کے ساتھ پِسی ہوئی؟ (وحشیؓ) کو اِس سے کم قبول نہیں۔
بڑا غرور ہے تمہیں۔
- تم نے یہ اپنے مالک سے چرایا ہے۔ – اِس طرح میرا شکریہ ادا کرتے ہو، ناشُکرے؟
تم نے اپنے باپ کے پیسوں سے نہیں خریدا۔
اگر نہیں چاہئے، تو رہنے دو۔ جانتی ہوں تم اِس لائق نہیں۔
- تو لائی ہی کیوں، پھر؟ - شاید پاگل ہوں میں۔
بیشک میں ہوں۔ پر مجھے تم سے ہمدردی ہے۔
مجھے کسی کی ہمدردی نہیں چاہئے۔ تم میری ماں نہیں ہو۔
بس کردو۔ میں نے کچھ غلط نہیں کہا۔
میں تمہاری ماں نہیں کہلانا چاہتی۔ امید کرتی ہوں تم مجھ سے شادی کر لوگے۔
(وحشیؓ)! تم مجھے دیکھ کر ایک دفعہ بھی مُسکرا نہیں سکتے؟
تاکہ تم میرے دانتوں کی سفیدی دیکھ سکو؟
میرے دانتوں کی سفیدی!
یہ ایک چیز ہے جو ہمارے پاس مقدار میں زیادہ ہے عربوں کے بنسبت۔
ہنہ! میرے دانتوں کی سفیدی۔
- تو پھر تمہیں ہنسنا آتا ہے۔ - سفیدی!
- صبح بخیر، (ابوالولید)۔ - صبح بخیر۔
میں تمہارے بھائی (ابو حذيفةؓ) کا سوچ رہا ہوں۔
کچھ عرصہ سے ہم سے مل نہیں رہا۔
اگر چاہو تو اُس کے ہاں سے ہوتے ہوئے چلتے ہیں۔
بیٹھو۔
ابّا جان، بھائی۔ بڑی خوشی ہوئی آپ کو دیکھ کر۔ خوش آمدید۔
آپ بیٹھیں گے نہیں، ابّا جان؟
کیا تم اپنے غلام کے ساتھ ایک ہی برتن میں کھانا کھا رہے ہو؟
(سالمؓ)، کھانا ختم کئے بغیر مت جاؤ۔
ٹھیک ہے، حضور۔ میں ختم کر چکا ہوں۔
سلام، حضور۔
آپ کو اِس طرح اُسکا دل نہیں توڑنا چاہئے تھا۔
تم کیا اپنے غلام کے بارے میں مجھ سے اعتراض کر رہے ہو؟
(قریش) کیا کہے گا جب اُسے پتہ چلے گا کہ (عتبة)،
قبیلہِ (عبدشمس) کے سردار، کا بیٹا اپنے غلام کے ساتھ ایک ہی برتن میں کھانا کھاتا ہے؟
میں کیوں لوگوں کی باتوں کی پروہ کروں جب میرے پاس میرے اپنے خیالات ہیں۔
تمہارے پاس (سالمؓ) بھی تو ہے۔
میرے پاس اُسکی محبت ہے، جیسے میں اپنے بچوں سے محبت کرتا ہوں۔
اِس میں آخر کیا ہرج ہے کہ میں اُسکے ساتھ ایک ہی برتن میں کھاؤں؟
کیا ہم دونوں نے مرنے کے بعد ایک ہی مٹّی میں دفن نہیں ہونا؟
بلکل، ایک مٹّی میں ہی، پر ایک ہی قبر میں تو نہیں۔
کیا اب قبروں میں بھی مالک غلام ہونگے، ابّا جان؟
مُردوں میں کوئی فرق باقی نہیں رہتا، مر جانے کے بعد۔
وہ تو صرف اُنکی قبل موت زنگی میں رُتبے
اور اُنکے زندہ رشتہ داروں کے رُتبے معنی رکھتے ہیں۔
وہ سب بھلا مُردوں کے کِس کام کے؟
وہ اپنے نیک اعمال کے سوا کچھ ساتھ نہیں لے کر جاتے۔
کیا کہا تم نے؟
انسان کے نیک اعمال اُسکے مرنے کے بعد باقی رہتے ہیں۔
تم نے کہا کہ وہ اپنے نیک اعمال قبر میں ساتھ لے کر جاتے ہیں۔
یہ میں سمجھ سکتا ہوں اگر تم کہو کہ اُنکے نیک اعمال مُستقل یاد رکھے جائیں،
پر یہ کہ وہ اُنہیں اپنے ساتھ لے کر جائیں۔۔۔
کہیں تم (محمدﷺ) سے مل کر اُس سے
حَشر اور حِساب سے مُتعلق تو نہیں سیکھ رہے؟
کیا وہ سچ میں ایسا فرماتے ہیں؟
میں اُس وقت آپکے ساتھ نہیں تھا جب اُنہوں نے (الصفا) پر بُلاوہ دیا تھا۔
آپ بیٹھیں گے نہیں ابھی، ابّا جان؟
کیا میں ایسی چَٹائی پر بیٹھوں جس پر تمہارا غلام بیٹھ چُکا ہو؟
(محمدﷺ) میری برائیاں کرتا ہے! مجھے بُرا بَھلا کہتا ہے۔۔۔
یہ آپ کیا کر رہے ہیں؟
(محمدﷺ)، بلکہ مدحمم('فاجر')، تمہارا بھتیجا۔۔۔
اور آپکا بھی۔
وہ مجھے اور میری بیوی کو بُرا بَھلا کہتا ہے، ہمیں آگ سے دھمکاتا ہے،
اور اُسے قرآن کی آیات کہتا ہے۔
کسی نے اُسے یہ سب کرنے کی جرات نہیں دلائی سوائے اِس کے۔۔۔۔
اور اِس کے۔۔۔۔
اور تمہارے۔ ہاں، تمہارے۔
- اپنے ہی بھتیجے کے ساتھ ایسا کرتے ہیں؟ - میں اُسے اور جو وہ کرتا ہے سب رَد کرتا ہوں۔
اگر اخلاقیات نہیں، تو پھر شرم ہی کی خاطر اِس سے باز آجئیں۔ یہ سراسر ظُلم ہے۔
اور۔۔۔ میں تمہیں رَد کرتا ہوں، اور اِسکو، اور اِسے۔ میں تم سب کو رَد کرتا ہوں۔
(عبدالمطلّبؓ) کا دل دُکھتا یہ سب کچھ دیکھ کر۔
لوگ کہتے ہیں: 'تمہارا کوئی بھائی ہوسکتا ہے جو تمہاری ماں سے نہ جَنا گیا ہو'،
پَر کسی نے یہ کبھی نہیں کہا: 'تمہارا کوئی دشمن ہوسکتا ہے تمہاری ہی ماں سے جنا ہوا'۔
(ابولھب)!
کچھ بھول نہیں رہے؟
اِسے!
اُٹھائیں یہ سب۔ اُٹھائیں۔
تمہیں ایسا نہیں کرنا چا ہیے تھا۔ آخر، وہ تمہارا بھائی ہے اور تم سے بڑا بھی۔
کیسا بُرا بھائی ہے وہ، اور بُرا چچا بھی۔
اُنکا قرآن میں بُرا بھلا کہے جانے سے کیا مطلب تھا؟
وہ بولتے رہے 'ستیاناس ہو (مُحمدﷺ) کا'، اُسکے خلاف آواز کرتے رہے،
حتٰی کہ (محمدﷺ) نے یہ فرمایا:
"ابولہب کے ہاتھ ٹوٹیں اور وہ ہلاک ہو۔
نہ تو اُس کا مال ہی اُس کے کچھ کام آیا اور نہ وہ جو اُس نے کمایا۔
وہ جلد بھڑکتی ہوئی آگ میں داخل ہوگا۔
اور اُس کی جورو بھی جو ایندھن سر پر اُٹھائے پھرتی ہے۔ اُس کے گلے میں مونج کی رسّی ہوگی۔"
اگر کوئی اگلی زندگی یا پھر آگ ہوتی،
تو ہمارا بھائی (ابولھب) اپنے اِس عمل سے اُسہی کا مُستحق ہوتا۔
وہ لوگوں میں سے سب سے زیادہ احمق شخص ہے،
یا پھر (محمّدﷺ) کو واقعی میں وحیوں کا سہارا حاصل ہے۔
- کیا مطلب؟ - اگر (ابولھب) چاہتے،
تو وہ پَل بھر میں (محمّدﷺ) کے دعووں کو جھوٹا ثابت کرسکتے تھے۔
وہ ایسا کیسے کر پاتے؟
کیا اُس نے اِس قرآن کے ذریعے اُنہیں آگ کی سزا نہیں سنائی؟
یہ ایک آخری فیصلہ ہوا۔
ہاں، بے شک۔
اُنہیں بَس اِتنا کرنا ہوگا کہ لوگوں کے سامنے کہیں کہ وہ (محمّدﷺ) پر ایمان لے آئے ہیں
اور اسلام قبول کرکے پرہیزگاری کی زندگی اپنا لی ہے۔
اِس وہ طرح اِن آیات کو جھوٹا ثابت کرکے ہمارے بھتیجے کو جھوٹا ثابت کرپائنگے۔
شکر ہے خدا کا کہ وہ اِس قدر بیوقوف ہیں۔
اور کچھ نہیں تو اِتنا تو اب ہم اُنکے بارے میں کہہ سکتے ہیں۔
کیا ہم اَب اندر چل کر (محمّدﷺ) سے اِن لوگوں کی باتوں کا ذکر کریں؟
وہ شاید خود کو اور ہمیں بچانے کی کوشش کرے،
بجائے اِسکے کہ ہمارے اوپر یہ بھاری بوجھ ڈالے۔
فکر نہ کرو، میرے بھتیجے۔ قسم خدا کی، میں تمہیں مایوس نہیں کرنا چاہتا
اور نہ ہی تمہارا ساتھ دینے سے پیچھے ہٹنا چاہتا ہوں۔
میں جانتا ہوں کہ تم اپنی دعوت تَرک نہیں کروگے
حتّیٰ کہ خدا اِسے فتح نہ دے یا تم اِسکی کوشش میں اپنی جان نہ دو۔
اگر وہ تمہارے دائیں ہاتھ میں سورج اور بائیں ہاتھ میں چاند رکھ دیتے
تم پیچھے نہ ہٹتے، جیسا کہ تم نے کہا۔ آگے بڑھو، میرے بھتیجے،
اور کہو جو تم کو کہنا ہے۔ میں کبھی بھی تمہارا ساتھ نہیں چھوڑوںگا۔
میں جانتا تھا۔ وہ کبھی اِن لوگوں کے آگے ہار نہ مانتے،
چاہے وہ اُسکے سامنے دنیا کے خزانے بِچھا دیتے،
یا اُسکے خلاف بڑی بڑی فوجیں کھڑی کرتے۔
اگر ہم نے جو سُنا اُسکے بجائے وہ کچھ بھی اور کہتے،
تو وہ خود کو جھوٹا بنا دیتے۔
بھَلا کونسا شخص خدا کے نبی اور رسول ہونے کا دعوٰی کرے،
اور پھر خود کو اختیار دے۔۔۔۔
کہ یا تو اپنے پیغام کے ساتھ آگے بڑھے، یا اُسے ترک کردے، کہ لوگوں کی سازشوں سے بچا رہے؟
آپکی جماعت دو دفعہ (ابوطالبؓ) کے پاس جا چُکی ہے، پَر کوئی فائدہ نہیں ہوا۔
ہاں۔
(محمّدﷺ) نے جو شروع کیا ہے اُس پر مُستقل قائم ہے،
لوگوں کو اپنے مَذہب کی طرف بلانا اور ہمارے مَذہب کی توہین کرنا۔
وہ ضعیف العقل کو پھسلا کر اُنہیں بگاڑتا ہے۔
اب ہم جان چکے ہیں۔۔۔
کہ (ابوطالبؓ) اپنے بھتیجے کو ہمارے حوالے نہیں کرنے والا۔
(ابوالحکم)،
کیا آپ اُسے حوالے کرتے، اگر وہ آپکے بیٹوں میں سے ہوتا؟
میں اُسے خود روکتا، اگر دوسروں کے حوالے نہ کرتا۔
اگر نہیں، تو لوگوں کا اِس میں کوئی قصور نہیں
اگر وہ خود اُسے مجھ سے لے لیں، بیشک چھین کر۔
(مُحّمدﷺ) کی صورت سچ میں نرالی ہے۔
وہ خون کے بندھن کو رَد کرتا ہے،
اور اپنے پیروکاروں کے لئے اُسکی جگہ مَذہب کا بندھن لے آتا ہے،
بغیر رنگ، نَسل، یا رُتبے کا لحاظ کئے۔
مگر جب اُسکا مقابلے کرنے کی کوشش کی جائے، تو اُسکا قبیلہ اُسکی حفاظت کو آتا ہے۔
یہی بات ہے۔ وہ اپنے اور اپنے مَذہب کے لئے ہم سے لیتا تو ہے،
پَر ہمیں دیتا کچھ نہیں۔
اب جب ہم (ابوطالبؓ) کے کچھ بھی کرنے سے امید ہار چُکے ہیں، وقت صحیح ہے۔۔۔
ہاں، بےشک۔ آپ نے (ابوطالبؓ) کے متعلق جو کرسکتے تھے وہ کیا، بغیر کسی فائدے کے،
جیسا میرے ماموں (ابوالحکم) نے کہا۔
لیکن (بنو ہاشم) کا سامنا یوں دشمنی سے کرنا غلط ہے۔
اِس طرح تو آپ (مُحمّدﷺ) کے مخالفین کو اُسکا ساتھ دینے پر مجبور کردینگے۔
(ابوطالبؓ) نے تو کبھی نہیں کہا کہ وہ (محمّدﷺ) کے دین پر چل رہا ہے،
نہ ہی (حمزةؓ) اور (العباسؓ) نے۔ اگر وہ اُسکی حفاظت پر ڈٹے ہیں
تو وہ اِس لئے کیونکہ وہ اُنکا قرابتی ہے۔
نہیں تو، انکو اپنے ہی بیٹے کا ساتھ چھوڑنے اور اُس سے تعلق توڑنے پر بےعزت کیا جائے گا۔
وہ اگر اُسے حوالے کردیں، تو کوئی بھی کبھی اُنکی عزت نہیں کریگا۔
جو اپنے بیٹے کو سہارہ نہیں دیتا وہ اپنے ہمسائے کو بھی نہیں دیتا۔
یہ آپ ہی کا دستور ہے، اے (قریش) کے لوگوں!
آپ ہی اِن اخلاقیات کے وارث ہیں اور آپ کو ابھی بھی اِن پر فخر ہے۔
میں دعوے کے ساتھ کہہ سکتا ہوں کہ اگر (بنو ہاشم) (محمّدﷺ) کے متعلق آپ کا کہا مان لیتے
تو سب سے پہلے آپ ہی اُنہیں حقارت سے دیکھتے۔
بے شک، ہم سب کو باقی کے عرب حقارت بھری نظروں سے دیکھیں گے۔
جب (بنو ہاشم) کی کسی وجہ سے بےعزتی ہو،
تو اُس سے آپ سب بےعزت ہونگے۔ آپ سب میں ، وہی ہیں جو سب سے آگے ہیں۔
اُنکے سردار، (عبدالمطّلبؓ)، آپ سب ہی کے سردار تھے۔
آپکا جو بھی اچھا یا بُرا چاہتا، وہ اُن ہی کے پاس جاتا۔۔۔
یہ ہم سب جانتے ہیں۔ تو، آپ کیا تجویز کرتے ہیں؟
سب سے اہم بات تو یہ ہے کہ آپکو (بنو ہاشم) کا سامنا
دُشمنی اور قَطع تعلقی کے ساتھ کرنے میں جلدبازی نہیں کرنی چاہئے۔
ایسا کرنے پر، آپ اُنہیں (مُحمّدﷺ) کے مَذہب کو قبول کرنے پر مجبور کردینگے۔
ایک بار وہ ایسا کرلیں، تو وہ سب لوگ اُنکا ساتھ دینگے جو اُنہیں
(قریش) کا سب سے طاقتور قبیلہ مانتے ہیں۔
لوگ ایسا سوچیں گے چونکہ وہ (کعبہ) کے رکھوالے ہیں
جو کہ حاجیوں کو کھانا پینا فراہم کرتے ہیں۔
جیتے رہو، (عمرؓ)۔ خدا کرے ہم ہمیشہ تمہاری دانائی سے فائدہ اُٹھائیں۔
یہی صحیح رویّہ ہے جو اختیار کرنا چاہئے۔
اب تک تو بَس ہم یہی سُن چکے ہیں کہ کیا نہیں کرنا چاہئے۔
کیا کرنا چاہئے اُس بارے میں کچھ نہیں سُنا۔
(ابوطالبؓ) سے جو بات ہم کرسکتے تھے ہم نے کی،
پر ہم خود (مُحمّدﷺ) کے پاس نہیں گئے۔
کیا ہم اُس سے بات نہ کریں؟ اُس سے مُباحثہ نہ کریں؟